****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

ZBIERKA NA POMOC ĽUĎOM V NÚDZI na BLÍZKOM VÝCHODE

Konferencia biskupov Slovenska (KBS) ohlásila ďalšiu celoslovenskú zbierku na pomoc regiónu, kde zavítal pápež František. Jej cieľom je podporiť kresťanské komunity a ľudí v núdzi v oblasti Blízkeho východu. Zbierka sa uskutoční na 5. pôstnu nedeľu, ktorá tento rok bude **21. marca 2021**. Pre pandémiu, počas ktorej sú v súčasnosti zatvorené chrámy, biskupi pozývajú veriacich, aby zbierku podporili darom na účet Slovenskej katolíckej charity: IBAN SK93 1100 0000 0029 4546 3097. „Naši bratia a sestry v Iraku prešli posledné roky ťažkými skúškami ich viery. Teraz ich prišiel povzbudiť nástupca svätého apoštola Petra. Pre miestnych kresťanov je ďalším znamením, že Cirkev nezabudla na ich trápenia a obete a aj naďalej má záujem o pomoc a podporu, ktorá im umožní žiť v krajine ich predkov a slobodne prežívať svoju vieru. A preto mi dovoľte pozvať všetkých, aby sa pridali k jeho povzbudeniu a prispeli k zbierke, ktorú organizujeme na piatu pôstnu nedeľu. Podporme, každý podľa svojich možností, projekty na podporu prenasledovaných kresťanov, ktoré bude následne realizovať naša charita so svojimi lokálnymi partnermi," pozýva predseda Konferencie biskupov Slovenska Mons. Stanislav Zvolenský. Návšteva Svätého Otca Františka v Iraku je historicky prvou návštevou pápeža v tejto krajine. Počas svojej apoštolskej cesty sa stretol s predstaviteľmi centrálnej vlády v Bagdade aj regiónu Kurdistan v severnej časti Iraku s cieľom povzbudiť ich v obnove krajiny a nachádzaniu vzájomného rešpektu medzi rôznymi etnickými a náboženskými skupinami, ktoré v Iraku žijú.

Katolícka cirkev z celého sveta podporovala miestnych kresťanov, ktorých hlavne islamizmus tzv. Islamského štátu vyhnal zo svojich domovov. Súčasťou medzinárodnej pomoci pre prenasledovaných kresťanov v Iraku bola aj pomoc zo Slovenska, ktorá mohla byť realizovaná vďaka štedrosti darcov, ktorí podporili zbierky KBS na pomoc prenasledovaným kresťanom a utečencom. „Vďaka slovenským veriacim sa od roku 2015 pomohlo vyše 60-tisíc ľuďom v núdzi v Iraku, Sýrii a v Libanone. [Celkovo išlo o 34 projektov](https://utecenci.kbs.sk/obsah/sekcia/h/podporene-projekty) za vyše 1,5 milióna eur," vraví Hugo Gloss, manažér humanitárnej pomoci Slovenskej katolíckej charity. Dodal, že bližšie informácie o projekte je možné nájsť na stránke [utecenci.kbs.sk](https://utecenci.kbs.sk/" \t "_blank). Slovenská katolícka charita pomáha v Iraku už od roku 2015. Viac informácii o projektoch nájdete priamo na [webe Charity](https://www.charita.sk/pomoc-utecencom/). *Zdroj: TKKBS*

|  |
| --- |
| *Z Rečí svätého pápeža Leva Veľkého* D o b r o  l á s k y V Jánovom evanjeliu Pán hovorí: „Podľa toho spoznajú všetci, že ste moji učeníci, ak sa budete navzájom milovať.“ *([Jn 13,35](https://dkc.kbs.sk/?in=Jn%2013,35" \t "_blank))* A v liste toho istého apoštola čítame: „Milovaní, milujme sa navzájom, lebo láska je z Boha a každý, kto miluje, narodil sa z Boha a pozná Boha. Kto nemiluje, nepoznal Boha, lebo Boh je láska.“ *(*[*1Jn 4,7-8*](https://dkc.kbs.sk/?in=1Jn%204,7-8)*)*  Preto nech si veriaci spytujú svedomie a po úprimnom skúmaní nech posúdia najhlbšie city svojho srdca. Ak nájdu vo svojom svedomí nejaké ovocie lásky, nech nepochybujú, že je v nich Boh. A aby boli čoraz schopnejší prijať takého hosťa, nech v sebe ustavične rozširujú priestor pre skutky milosrdnej lásky. Lebo ak je Boh láska, láska nesmie mať nijaké hranice, veď Božstvo nemožno vtesnať do nijakých medzí.  Milovaní, hoci je každý čas príhodný na skutky lásky, tieto dni nás osobitne vyzývajú: tí, čo túžia s posvätenou dušou a telom prežiť Pánovu Veľkú noc, nech sa zo všetkých síl usilujú osvojiť si túto čnosť, ktorá v sebe obsahuje všetky čnosti a zakrýva množstvo hriechov *(porov.* [*Jak 5,20*](https://dkc.kbs.sk/?in=Jak%205,20)*;* [*1Pt 4,8*](https://dkc.kbs.sk/?in=1Pt%204,8)*).*  Preto keď sa chystáme sláviť to najvznešenejšie tajomstvo, v ktorom krv Ježiša Krista zmyla naše neprávosti, najprv pripravme obetu milosrdenstva. Veď čo Božia dobrota darovala nám, máme aj my poskytnúť tým, čo sa prehrešili proti nám.  Nech sa teraz vynorí láskavejšia štedrosť voči chudobným a postihnutým všelijakými neduhmi; tak bude mnoho hlasov vzdávať Bohu vďaky a pomoc úbohým zhodnotí naše pôsty. Lebo Pána nijaká obeta veriacich nepoteší viac ako tá, ktorá sa vynakladá na jeho chudobných; a kde nájde milosrdnú lásku, tam spoznáva obraz svojej vlastnej dobroty.  Pri takýchto výdajoch sa netreba báť, že ubudne z majetku, lebo už sama dobročinnosť je veľký majetok a štedrosti nemôžu chýbať hmotné prostriedky tam, kde Kristus sýti a je sýtený. Pri každom takomto diele zasahuje tá ruka, ktorá chlieb lámaním zväčšuje a rozdávaním rozmnožuje.  Nech je darca almužny bez starostí a veselý, lebo najväčší zisk bude mať vtedy, keď si pre seba ponechá čo najmenej, ako hovorí svätý apoštol Pavol: „Ten, čo dáva rozsievačovi semeno a chlieb na jedenie, dá a rozmnoží vaše osivo a dá vzrast plodom vašej spravodlivosti“ *(*[*2 Kor 9,10*](https://dkc.kbs.sk/?in=2Kor%209,10)*)* v Kristovi Ježišovi, našom Pánovi, ktorý žije a kraľuje s Otcom i Duchom Svätým na veky vekov. Amen.  *Liturgia hodín, utorok po 4. Pôstnej nedeli* |
| *Úmysly sv. omší, ktoré súkromne slúžime v tomto čase*  *bez verejných bohoslužieb v našej farnosti*   |  |  |  | | --- | --- | --- | |  | p. kaplán Štefan | p. farár Ľubik | | *Pondelok 22.3.* | +Mária Petrušková - *pohrebná* | + Anton Beluško - *výročná* | | *Utorok 23.3.* | + František + Anna  + Žofia + Félix *K 37* | + Mária Petrušková - *výročná* | | *Streda 24.3.* | Poďakovanie za zdravie a BP pre r. Amrichovú *ZB 119* | + Imrich Potočňák - *pohrebná* | | *Štvrtok 25.3.* | + Anton + Dorota  + Anton *DV 113* | Za vyslobodenie z falošného liečiteľstva a návrat k pravému Bohu pre Bernadetu *DV 211* | | *Piatok 26.3.* | + Jozef + Mária a ost r. Ivaneckej a Adamkovičovej *K 197* | ZBP Imrich a Oľga  a na ich úmysly *K 60* | | *Sobota 27.3.* | + Peter Macej - *výročná* | + Anton *DV 121* | | *Nedeľa 28.3.* | ZBP Milka, Marta, Zdenka, Helenka, Helena *L 8* | Za Boží ľud farnosti |   - Inštitút náboženských vied pri teologickej fakulte, Košická arcidiecéza a Akadémia Karola Woltylu otvárajú prihlasovanie na akademický rok 2021/22 v programe Master v teológii manželstva a rodiny. Program je určený pre osobnú a profesionálnu formáciu jednotlivcov, manželských párov, odborníkov, kňazov, zasvätených v oblasti zameranej na manželstvo a rodinu z pohľadu teológie a spoločenských vied. Štúdium trvá dva roky. Prihlásiť sa je možné do 30.4.2021. Viac na [www.tf.ku.sk](http://www.tf.ku.sk), v časti Štúdium a vzdelávanie/Kontinuálne vzdelávanie.  - VÝZVA: Kto sa chce zapojiť, môže sa zapísať na konkrétny deň a hodinu modlitby na stránke [**acmko.sk**](http://acmko.sk/)alebo na FB stránke [**www.facebook.com/AcMko**](http://www.facebook.com/AcMko)**.**Nepretržitá modlitbová reťaz mladých za všetkých chorých a trpiacich s názvom Bdenie s Ježišom v týždni bude od **22. do 28.03.2021.** Sme pozvaní bdieť v modlitbe aspoň hodinu. Venujme čas Pánu Ježišovi, rozjímaniu nad Jeho utrpením z lásky k nám a pripravme sa aj takto duchovne napriek všetkým obmedzeniam pandémie na slávenie Veľkej Noci. Formu modlitby si každý môže zvoliť sám, napr. krížová cesta, čítanie Svätého písma, modlitba posvätného ruženca, meditácia či iné.  - Zmena času: Na budúcu Kvetnú nedeľu 28.3. sa mení zimný čas na letný. O 2. hod. sa posunú ručičky hodiniek na 3. hod. Teda spíme o hodinu kratšie!  - PONUKA: Ktokoľvek z našej farnosti by mal problém dostaviť *(zvlášť starší, ktorí máte deti ďaleko)* sa na očkovanie do Prešovskej nemocnice, prihláste sa telefonicky na fare.  *Spojení v modlitbách s Vami všetkými našimi farníkmi Vás žehnajú + + +*  *a pokoj v srdci, odvahu aj trpezlivosť vyprosujú kaplán Štefan a farár Ľubik*  C:\Users\Fara\Desktop\Ocko a dcérka\VYtlacit\A.pdf~\IMG-20210320-WA0001.jpg |